B E S Z Á M O L Ó 

KISKŐRÖS VÁROS KÉPVISELŐ-TESTÜLETE 

Kulturális, Turisztikai és Sport Bizottsága 2023. évi tevékenységéről



A Kulturális, Turisztikai és Sport Bizottság 2023. évben is 3 taggal tevékenykedett. 
A Bizottság elnöke Filus Tibor képviselő, a tag Gmoser István képviselő és a Bizottság külső, nem képviselő tagja Fodor Tamás.

A Kulturális Turisztikai és Sport Bizottságnak 2023. december 1. napjáig 16 megtartott ülése volt, melyek során meghatározta a bizottság munkatervét, megtárgyalta a testületi előterjesztéseket, előzetesen véleményezte a város költségvetését, a feladat- és hatáskörébe tartozó ügyekben számszerűen 66 határozatot hozott. 
A bizottság szervezésében került megrendezésre a Nemzeti Összetartozás Napja, Nagy Imre Napja, Városi Pedagógusnap.
A Bizottság a Társadalompolitikai Bizottsággal közösen döntött a BURSA HUNGARICA ösztöndíjra beérkezett pályázatokról.

A Bizottság a 2023. évi munkaterv alapján tartotta meg az üléseit és a benne megfogalmazott fő feladatait teljesítette.

Kiskőrös, 2023. december 05.

Filus Tibor s.k.,
        a Bizottság elnöke


B E S Z Á M O L Ó 


Kiskőrös Város Képviselő-testülete
Ipari, Mezőgazdasági és Klímapolitikai Bizottságának
2023. évi tevékenységéről


A bizottság tagjai:

Pohankovics András	a bizottság elnöke, képviselő
Kudron Tamás	a bizottsági tagja, képviselő
Lengyel Gábor	a bizottság tagja

Az Ipari, Mg-i és Klímapolitikai Bizottság 2022. január 01. és november 30. napja közötti időszakban 15 alkalommal megtartott ülése során véleményezte a képviselő-testületi előterjesztéseket. A feladat- és hatáskörébe tartozó ügyekben számszerűen 48 határozatot hozott. A bizottság tagjai határozataikat egyhangú döntéssel hozták meg. 

A Bizottság a Képviselő-testületi ülések előterjesztéseinek véleményezése mellett ellátta az Önkormányzat Szervezeti és Működési Szabályzatában és a vagyonrendeletben foglalt feladatait. Figyelemmel kísérte az Önkormányzat vagyongazdálkodását, költségvetésének alakulását, továbbá pályázatait. Nyomon követte az Önkormányzat vagyonában történő változásokat.

A Bizottság a 2023. évi munkaterv alapján tartotta meg az üléseit és az abban megfogalmazott feladatait teljesítette. A munkatervben meghatározott üléseken kívül 5 alkalommal tartott rendkívüli bizottsági ülést.

Kiskőrös, 2023. december 05.


	Pohankovics András s.k.,
	az Ipari, Mezőgazdasági és
	Klímapolitikai Bizottság
	elnöke


Beszámoló a Kiskőrös Város Képviselő-testülete

Pénzügyi Bizottsága 2023. évi tevékenységéről


A 2023. évben is 3 taggal tevékenykedett a bizottság:
· Pethő Attila Antal		a bizottság elnöke
· Ungvári Ferenc		a bizottság tagja - képviselő úr 
· Dénes István 			a bizottság tagja - nem képviselő

A bizottság 2023. november 30-ig 15 ülést tartott (ebből 6 ülés rendkívüli ülés volt, és a rendkívüli ülésekből 1 volt határozatképtelen, minden más esetben határozatképes volt a bizottság), 
A bizottság 59 határozatot hozott, amelyekben egyhangú igenekkel születtek a döntések.

A bizottság évközben figyelemmel kísérte a bevételek és kiadások alakulását, a hitelfelvételt, illetve a költségvetés módosításait.

Az év során folyamatosan érkeztek be a támogatásokat elszámoló szervezetek számlái, amelyeket tételesen átvizsgált a Bizottság az államháztartáson kívüli forrás átadásáról-átvételéről szóló 16/2015. (VI.18.) önk. rendelet 7. §-ában kapott felhatalmazása alapján.

A 200.001 Ft – 1.500.000 Ft egyedi nyilvántartás érték között az eszközök selejtezését az intézmények a Pénzügyi Bizottság előzetes engedélyezésével végezhetik a Polgármesteri Hivatal selejtezési és hasznosítási szabályzata III. 1. pontja alapján. Benyújtották az intézmények a selejtezési igényeiket a bizottság felé.

Kiskőrös, 2023. december 05.


   Pethő Attila  s.k.,
  a bizottság elnöke 


BESZÁMOLÓ
KISKŐRÖS VÁROS KÉPVISELŐ-TESTÜLETE
TÁRSADALOMPOLITIKAI BIZOTTSÁGA
2023. évi
tevékenységéről




A Társadalompolitikai Bizottság (a továbbiakban: Bizottság) tagjai:
Szlovák Pál			a bizottság - képviselő - elnöke
Nikléczi Gábor		a bizottság - képviselő – tagja
Aszódi János			a bizottság - nem képviselő – tagja


A Bizottság 2023. november 30. napjáig: 
· 16 alkalommal ülésezett,
· összesen 78 határozatot hozott.


A Bizottság 2023. évi munkatervében meghatározottak szerint véleményezte a Képviselő-testületi ülések előterjesztéseit.


A Bizottság 
· 2023. év április, május és augusztus hónapjában véleményezte az Egészségügyi, Gyermekjóléti és Szociális Intézmény Szervezeti és Működési Szabályzatát.
· az Esély Otthon- Fészekrakó Program Kiskőrösön” pályázat keretében város szakember ellátásának megtartására meghirdetett lakhatási támogatásra 2023. július hónapjában 14 benyújtott pályázat elbírálásáról döntött.
· a 2023. év augusztus hónapjában véleményezte a Kiskőrös 2. számú felnőtt fogászati körzet fogorvosi feladatainak ellátására kiírt pályázatra benyújtott pályázatot és meghallgatta a pályázót.
· 6 család esetében javasolta az önkormányzati bérlakás bérleti jogának meghosszabbítását szociális rászorultság alapján.
· 2023. novemberében a Bursa Hungarica Felsőoktatási Önkormányzati Ösztöndíjpályázat  2024. évi fordulójára  8 érvényes „A” típusú pályázat elbírálásról döntött. 


Kiskőrös, 2023. december 05.





Szlovák Pál s.k.,
                                                                                                     	         a bizottság elnöke




B E S Z Á M O L Ó
az Ügyrendi és Összeférhetetlenségi Bizottság 
2023. évi tevékenységéről


Az Ügyrendi és Összeférhetetlenségi Bizottság (a továbbiakban: Bizottság) a 2023. évben 3 taggal tevékenykedett. A tagok tekintetében Markó Ferenc képviselő halála miatt változás történt, helyére a 2023. május 14-én megtartott időközi választás eredményeként Ba Edit önkormányzati képviselő lépett. 

A Bizottság tagjai: 
· Horváth János 	(a Bizottság elnöke), 
· Ba Edit	 	(a Bizottság képviselő tagja), 
· Kis Zsoltné 	(a Bizottság külső, nem képviselő tagja). 

A Bizottság a 2023. november 30. napjáig 15 ülést tartott, melyek során véleményezte a Képviselő-testületi ülések előterjesztéseit és összesen 45 határozatot hozott. Határozat-képtelenség miatt egy ülés sem maradt el.   

A Bizottság az Önkormányzat Szervezeti és Működési Szabályzatáról szóló 24/2014. (XII. 19.) önkormányzati rendelet 49. § (3) bekezdése értelmében 2023. januárjában a képviselők, valamint 2023. júniusában a külsős Bizottsági tagok vagyonnyilatkozatait átvette.

A Kiskőrös Város 2023. évi költségvetéséről szóló 2/2023. (II. 23.) önkormányzati rendelet alapján a Bizottság nem rendelkezett céltartalékkal.


Kiskőrös, 2023. december 05.


                                                                                            		    Horváth János s.k., 
                                                                                           		     a bizottság elnöke





